
ДО
АДВ. ИВАН ДИМИТРОВ
ПРЕДСЕДАТЕЛ НА ОБС-РАЗЛОГ
ОБЩИНСКИ СЪВЕТ-РАЗЛОГ



П Р Е Д Л О Ж Е Н И Е

От инж. Красимир Герчев – Кмет на Община Разлог

Относно: Включване на СУ „Братя Петър и Иван Каназиреви“ – гр. Разлог, ОУ „Никола Парапунов“ – гр. Разлог и ОУ „Неофит Рилски“ – с. Горно Драглище в списъка на средищните училища в Република България за 2027 г.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,
    
Съгласно чл. 2 от Постановление № 128 от 29 юни 2017 г. за определяне на критерии за включване в списъка на средищните детски градини и училища, за средищно училище по смисъла на чл. 53, ал. 2 от Закона за предучилищното и училищното образование се определя държавно или общинско училище по чл. 38, ал. 1, т. 1, 2, 4 и 5 от същия закон – начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище, и за които това е най-близкото училище, осъществяващо обучение в съответния клас, измерено по асфалтирана пътна мрежа.
СУ „Братя Петър и Иван Каназиреви“ – гр. Разлог, ОУ „Никола Парапунов“ – гр. Разлог и ОУ „Неофит Рилски“ – с. Горно Драглище са средищни училища.
Включването на училищата в списъка на средищните училища ще осигури средства от централния бюджет за превоз на учениците.
[bookmark: _GoBack]На основание чл. 21, ал. 1, т. 23, предложение първо от ЗМСМА, чл. 3, ал. 1 и ал. 2 от Постановление № 128 от 29 юни 2017 г. за определяне на критерии за включване в Списъка на средищните детски градини и училища, във връзка с чл. 53, ал. 2 от Закона за предучилищното и училищното образование и чл. 38, ал. 1, т. 1, 2, 4 и 5 от ЗПУО,
П Р Е Д Л А Г А М:
Общински съвет – Разлог да вземе следното решение:
Дава съгласие за включване на СУ „Братя Петър и Иван Каназиреви“ – гр. Разлог, ОУ „Никола Парапунов“ – гр. Разлог и ОУ „Неофит Рилски“ – с. Горно Драглище в списъка на средищните училища в Република България за 2027 г.
Мотиви: Настоящото решение се приема на основание чл. 21, ал. 1, т. 23, предложение първо от ЗМСМА, чл. 3, ал. 1 и ал. 2 от Постановление № 128 от 29 юни 2017 г., във връзка с чл. 53, ал. 2 от ЗПУО и чл. 2 от същото постановление.
Като се взема предвид, че Списъкът на средищните училища в Република България се актуализира ежегодно по мотивирано предложение на кмета на общината след решение на Общинския съвет, като предложенията се внасят до 10 септември в Министерството на образованието и науката.


С уважение,
Инж. Красимир Герчев 
Кмет на Община Разлог


Съгласувал:
Елена Тумбева- Гл. юрисконсулт


Изготвил:
Ася Цуцуманова- старши специалист, Дирекция „СДОКСТ“

